Asocio de junaj esperantistoj de Francio
#000001
Vi trovos ĉe tiu retpâgo rapidan prezenton de ĉiu estrarano kaj postenantoj de la Administra Konsilo (kiam ĝi estos finita).
#000002
Kelkaj monatoj post malkovri Esperanton fine de 2019, mi faris Civitan Servon ĉe EKC (la Esperanto Kultur-Centro de Tuluzo) kun moviĝo de kelkaj monatoj en Pollando. Tiel komenciĝis mia engaĝiĝo en la movado, antaŭ ol esti elektita Sekretario de JEFO en 2020 kaj poste Prezidanto en 2022.
#000003
Mi ankaŭ estas Vic-prezidanto de TEJO (laTutmonda Esperanta Junularo Organizo) por la mandato 2021-2022. Mi aparte respondecas pri organizado de trejnadoj por niaj membroj, kaj kune kun aliaj estraranoj zorgas pri niaj volontuloj.
#000004
Mi intencas alporti miajn spertojn en tiuj-ĉi kampoj al JEFO, komencante per organizado de TnT (Trejnu novajn Trejnistojn) en junio 2022, projekto financita de Konsilio de Eŭropo (KdE)!
#000005
Sed ankaŭ iom pri mi ekster Esperantujo: mi studas sociologion de organizoj kaj publika agado, kaj mi baldaŭ pilgrimos por la dua fojo tra Hispanio al Sankta Jakobo de Compostela.
#000006
Mi eklernis esperanton en 2014 kaj aktive uzas ĝin ekde 2020 kiam mi ekaktivis en TEJO. Tie mi unue pasigis jaron ĉe la Centra Oficejo en Nederlando, sekve de tio estis iel varbita por la estraro de la organizo. Kiel estrarano (mandado 2021-22) mi fakas pri eksteraj rilatoj kaj treame zorgas pri niaj volontuloj. Dum la sama periodo, mi ankaŭ estas volontulo ĉe Esperanto Kultur-Centro de Tuluzo (EKC), kiu por duonjaro en 2022 sendas min al Slovakio labori ĉe E@I (Edukado@Interreto).
#000007
Mi nun ekde sufiĉe longa tempo havas ambaŭ piedojn en Esperantujo. Esperanto ebligis al mi labori kaj loĝi en 3 landoj entute kaj vojaĝi plurfoje tra Eŭropo – kaj iom Azio – kaj tiel konatiĝi kun multaj karaj amikoj!
#000008
Mi eklernis Esperanton en 2019. En 2020 mi partoprenis en la reta Internacia Junulara Kongreso, kaj ekde tiam mi estas membro de JEFO kaj de TEJO. De 2020 ĝis 2022, mi organizis la grupon de TEJO pri adoleskuloj, aĝkategorio kiu ne ĉiam trovas sian lokon en Esperanto-renkontiĝoj. Tiu laborgrupo povis organizi retajn renkontiĝojn speciale por adoleskuloj, plividebligi adoleskulojn kaj fari tiel ke TEJO pli inkluziguu ilin en sia komunikado.
#000009
Fervore esperantista ekde 2018, mi eklernis tiun lingvon memstare post hazarda malkovro interrete. Tial, mi atenteme sekvas retajn esperantistajn komunumojn ĝisnune. En 2020 mi decidis fari Civitan Servon en la Esperanto-Kultur-Centro de Tuluzo por pliprofundigi mian engaĝiĝon kaj plifortigi miajn lingvokapablojn uzante tiun lingvon preskaŭ ĉiutage.
#000010
Samtempe, mi estas TEJO-ano ekde 2021 kaj mi aniĝis al la Komisiono pri Eksteraj Rilatoj (KER). Mia unua faro estis la reprezentado de tiu organizo en la junulara forumo de EKOSOK de 2021. Mi fariĝis Komitatano de TEJO komence de 2022 por ĉeesti en la funkciado de la organizo. Mia plej granda ambicio estas la uzado de ĉifromono ene de TEJO kaj Esperantujo ĝenerale, je la principoj de senlima kunlaboremo kaj ekonomia inkluziviĝo.
#000011
Post kelkaj semajnoj, mi decidis aniĝi al la komitato de JEFO, konvinkinta je la graveco de franc-germana kunlaborado sur neŭtralaj fundamentoj, estante eŭropeman kaj franc-germanan civitanon mem. Mi opinias ke esperantistaj kaj eŭropuniaj kunlaboradoj estas tute kongruaj kaj estas gravaj aferoj por la politika suvereneco de nia kontinento.
#000012
Mi nomiĝas Gabin FORCIER. Mi eklernis Esperanton en 2021 kaj poste kelkajn monatoj da lernado sole mi volis renkonti kelkajn esperantistojn ! Do, komence de 2022, mi decidis vojaĝi en Eŭropo por 6 monatoj por renkonti esperantistojn. Dum tiu vojaĝo, mi partoprenis en eventoj kaj interŝanĝis kun multaj homoj. Samtempe mi renkontis junajn esperantistojn kiu aktivas en pluraj asocioj, tiu aktiveco plaĉis al mi do, pro tio mi ankaŭ mi decidis aktivi en JEFO. Ankaŭ nova estraro estis elektita kaj mi volas partopreni en la vivo de nia asocio !
#000013
Espereble tiu jaro estos plena el projektoj !
#000014
Mi estas studento pri matematiko ĉe ENS. Mi kompreneble interesiĝas pri lingvoj, sed ankaŭ pri karateo kiun lernas ekde infanaĝo kaj goo, kiun mi pli serioze eklernis dum mi loĝis en Tokio. Mi unuafoje aŭdis pri esperanto dum mi estis liceano, sed eklernis nur kiam mi aŭdis duafoje pri ĝi, dum mi studis en Liono en “pretigitaj klasoj”, de Turiano, mia tiama samklasano. Mi ankaŭ tre feliĉas pri la literatura kurso kiun ni povas profiti ĉe ENS kaj esperas ke ni povos daŭrigi ĝin longtempe. Nune mi aktiviĝas diversmaniere pri esperanto, ĉefe en Parizo, kaj ĝuas la bonan etoson kiun ni havas ekde pli ol unu jaro ĉi tie 🙂
#000017
Mi estas programisto kaj mi estas 27 jara. Mi lernis Esperanton antaŭ 2 jaroj. Mi sciiĝis la lingvo ĉar mi estis scivolema. Mi decidis resti kaj fari iojn en la asocio.
#000018